**Ministru kabineta noteikumu projekta “Grozījums Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījums Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” (turpmāk – MK Noteikumu projekts) paredz papildināt atbalsta programmu ar papildus finansējumu, kas nepieciešams pieteikumiem par 2021.gadu visu iesniegumu apmaksai.MK Noteikumu projekts stāsies spēkā nākamajā dienā pēc publikācijas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts izstrādāts saskaņā ar Covid-19 infekcijas izplatības seku pārvarēšanas 2. pantu un 15. panta trešo daļu, lai sniegtu atbalstu Covid-19 krīzes skartam uzņēmumam apgrozāmo līdzekļu plūsmas krituma kompensēšanai, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un 2021.gadā turpinātu mērķtiecīgas aktivitātes, kas vērstas uz Latvijas tautsaimniecības ilgtspējīgu attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Valstī 2020.gada 6.novembrī atkārtoti izsludināta un 2021.gada 2.februārī pagarināta līdz 2021.gada 7.aprīlim ārkārtējā situācija un tiek turpināts pastiprināt dažāda veida ierobežojumus, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot atbalsta pasākumus Covid-19 krīzes pārvarēšanai. Ministru kabinetā 2020.gada 10.novembrī tika apstiprināti noteikumi Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK Noteikumi Nr.676), nosakot kritērijus, pieprasīšanas un piešķiršanas kārtību, ko piemēro krīzes skartajiem nodokļu maksātājiem granta veidā apgrozāmo līdzekļu plūsmas kompensācijai.Atbilstoši Valsts ieņēmumu dienesta (turpmāk – VID) datiem, kopumā līdz 2021. gada 30.jūnijam ir saņemti 43 850 iesniegumi, kuros izmaksai pieprasītā summa ir 547 148 242 euro. Līdz 2021.gada 30.jūnijam VID ir izskatījis 37 390 iesniegumus, izmaksājot atbalstu 418 392 339 EUR apmērā un atsakot izmaksu 33 770 905 EUR apmēra. Šobrīd izskatīšanai VID procesā ir 6460 iesniegumi, kuros izmaksai pieprasīts atbalsts 94 984 999 EUR apmērā.Saskaņā ar VID sniegto informāciju no programmas kopējā paredzētā finansējuma, kas ir 533 800 000 euro, atņemot jau izmaksāto atbalsta summu un vēl neizskatītajos iesniegumos pieprasīto atbalstu, kā arī pārsūdzībās reģistrēto apjomu,, atlikums atbalsta programmas īstenošanai par 2021.gada jūniju ir 26 milj. euro. Tāpat VID pieņem, ka vēl neizskatītajiem iesniegumiem būs tāds pats atteikumu īpatsvars summas ziņā kā līdz šim saņemtajiem iesniegumiem (7,5%).Par apgrozāmo līdzekļu grantu saņemti iesniegumi: 2021.gada jūnijā – 113.5 milj. euro (par visiem mēnešiem, no tiek 58,3 milj. euro tikai par maija mēnesi), maijā – 72 milj. euro, – aprīlī 103 milj. euro (VID dati).Vienlaikus līdz ar 2021.gada MK noteikumu Nr.334 par jūnija mēnesi tika samazināts uz pusi pieejamais atbalsta apmērs, kas nozīmē, ka saglabājoties pieprasījuma tendencei, kāda ir bijusi par 2021.gada maija mēnesi, par 2021.gada jūniju būs nepieciešami ap 31 milj. euro.Tādējādi prognozējams, ka iesniegumiem, kas no 2021.gada 1.jūlija līdz 15.jūlijam tiks iesniegti par jūniju, finansējums būs nepietiekams visu iesniegumu apmaksai. Attiecīgi MK Noteikumu projekts paredz papildināt atbalsta programmu ar papildus finansējumu, kas nepieciešams pieteikumiem par 2021.g. visu iesniegumu apmaksai: 5 000 000 euro.Eiropas Komisijas 2020.gada 16.decembrī pieņēma lēmumu par MK Noteikumiem Nr.676 (*SA.59592 (2020/N) – Latvia COVID-19: Grants to companies affected by the COVID-19 crisis to ensure the flow of working capital*). Ņemot vērā MK Noteikumu projektā iekļautos grozījumus, nav nepieciešama skaņošana ar Eiropas Komisiju, jo papildus nepieciešamais finansējums nepārsniedz 20% slieksni.VID atbalsta izmaksu saskaņā MK Noteikumu projektā ietvertajiem grozījumiem veiks pēc MK Noteikumu projekta spēkā stāšanās. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti nodokļu maksātāji. Atbilstoši VID datiem, kopumā līdz 2021. gada 30.jūnijam ir saņemti 43 850 iesniegumi, kuros izmaksai pieprasītā summa ir 547 148 242 euro. Līdz 2021.gada 30.jūnijam VID ir izskatījis 37 390 iesniegumus, izmaksājot atbalstu 418 392 339 euro apmērā un atsakot izmaksu 33 770 905 euro apmēra. Šobrīd izskatīšanai VID procesā ir 6460 iesniegumi, kuros izmaksai pieprasīts atbalsts 94 984 999 euro apmērā. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projektā ietvertā tiesiskā regulējuma īstenošana tiks nodrošināta VID esošo līdzekļu un cilvēkresursu ietvaros. Ar MK Noteikumu projektu paredzēts turpināt sniegt atbalstu nodokļu maksātājiem, kas veic saimniecisko darbību, bet to darbība ir ierobežota Covid-19 izplatības noteikto ierobežojumu dēļ, tādējādi stabilizējot situāciju tautsaimniecībā. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 533 800 000 | 0 | 0 | 0 | 0 | 0 | 0 |
| 1.1. valsts pamatbudžets | 533 800 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 533 800 000 | 5 000 000 | 0 | 0 | 0 | 0 | 0 |
| 2.1. valsts pamatbudžets | 533 800 000 | 5 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -5 000 000 | 0 | 0 | 0 | 0 | 0 |
| 3.1. valsts pamatbudžets | 0 | -5 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +5 000 000 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši VID datiem, kopumā līdz 2021. gada 30.jūnijam ir saņemti 43 850 iesniegumi, kuros izmaksai pieprasītā summa ir 547 148 242 euro. Līdz 2021.gada 30.jūnijam VID ir izskatījis 37 390 iesniegumus, izmaksājot atbalstu 418 392 339 euro apmērā un atsakot izmaksu 33 770 905 euro apmēra. Šobrīd izskatīšanai VID procesā ir 6460 iesniegumi, kuros izmaksai pieprasīts atbalsts 94 984 999 euro apmērā.No programmas kopējā paredzētā finansējuma, kas ir 533 800 000 euro, atņemot jau izmaksāto atbalsta summu un vēl neizskatītajos iesniegumos pieprasīto atbalstu, atlikums 20,4 milj. euro. Tiek pieņemts, ka vēl neizskatītajiem iesniegumiem būs tāds pats atteikumu īpatsvars summas ziņā kā līdz šim (7,5%), tādējādi būs pieejami vēl 7 milj. euro, savukārt 1,4 milj. euro VID ir rezervējis apstrīdēšanas procesā iespējamām korekcijām.Tādējādi prognozējams, ka iesniegumiem, kas no 2021.gada 1.jūlija līdz 15.jūlijam tiks iesniegti par jūniju, finansējums būs nepieciešams aptuveni 26 milj. euro apmērā.Ņemot vērā augstāk minēto, tas ir, lai nodrošinātu visu iesniegumu apmaksu, no valsts budžeta ir nepieciešami papildus 5 milj euro.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | MK Noteikumu projekta īstenošanai nepieciešamais finansējums 5 milj. euro apmērā tiks nodrošināts no Finanšu ministrijas VID jau paredzētā finansējuma ietvaros.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Priekšlikums ir izskatīts 2021.gada 8.jūlija Krīzes vadības grupas uzņēmējdarbības veicināšanai ietvaros, apspriežot noteikumu projektu ar nozares uzņēmējiem. Problēma identificēta, analizējot VIDdatus par atbalsta programmas īstenošanu. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas (MK Noteikumu projekta izstrāde) un VID (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E.Valantis